**סילבוס ורשימת ציוד קורס קיץ טכניקות איור בהנחיית זיו שמח | 7 מפגשים**

בקורס נסקור ז'אנרים שונים בהיסטורית האיור והקומיקס. כל שיעור יתחיל במצגת שמיועדת לעורר השראה ולהצית את הדמיון, דרך עבודות המנחה ודרך עבודות של מאיירות ומאיירים שונים שרלוונטיים למדיום והטכניקה אותה נחקור באותו שיעור, לאחר מכן נצלול בכל שיעור או שניים לטכניקה חדשה וניצור איור בגודל של A5 או A4 בהתאם לרצון התלמיד/ה.

כל איור יתחיל בחיפוש הסקיצה והקומפוזיציה בעיפרון על נייר לפני שנעבור לכלי הרלוונטי לאותו שיעור. נתכנן קומפוזיציה ושימוש בחלל הדף בכדי להתכוונן ליצירת האיור הסופי.

בסוף הקורס ייצא כל תלמיד עם 5-8 איורים בארבע טכניקות שונות.

|  |  |  |
| --- | --- | --- |
| **שיעור 1** | **23.10.25** | **פורטרט בציפורן ודיו.**  נחקור את עולם ההצללות בציפורן ודיו, דרך כתם וקו, הצללות ושימוש בקווים בכדי ליצור עומקים. |
| **שיעור 2** | **30.10.25** | **נוף או סביבה בציפורן ודיו.**  ניצור סביבה שתואמת לדמות או לפורטרט שלנו מבחינה רעיונית וסגנונית, שימוש חזק בקו מול כתם ושחור-לבן. נלמד להשתמש בכוח של החלל הריק והדף. |
| **שיעור 3** | **6.11.25** | **התנסות בצבע.**  נעבוד על אפיון של סביבת טבע, צמחייה או צמח/פרח בודד וניצור כהויות ועומקים בכתמים ללא שימוש בקו. נחקור את התפשטות צבע המים על הנייר והשליטה בו בעזרת מכחול. |
| **שיעור 4** | **13.11.25** | **איור חפץ, אובייקט או דמות בצבעי עיפרון או טושים**  נעבוד עם רפרנס מצילום שנבחר ונצייר פורטרט שנשען על קו אשר לא מחוייב לריאליזם או לצבעוניות ריאליסטית. נתנסה בשחרור ובחופש בבחירת צבעוניות, לפי התחושה ויצירת האווירה.  אחרי שיצרנו את הדמות שלנו נחשוב על חפץ שמאפיין אותה או שייך לה ונאייר אותו בטכניקה זהה. |
| **שיעור 5** | **20.11.25** | **שימוש בפנדה/פסטלים**  נתחיל בסקיצה בעיפרון או בפחם ליצירת קו איורי ראשוני של הדימוי הרצוי, ומשם נתקדם אל תהליך הצביעה תוך עבודה עם גוונים, במטרה לפתח הבעה אישית וסגנון ייחודי. |
| **שיעור 6** | **27.11.25** | **שימוש בצבעי אקריליק POSCA**  בשיעור שלאחר מכן נעבוד עם צבעי טושים אקריליים מסוג POSCA, נתנסה ביצירת שכבות, טקסטורות וגוונים שונים, ונבחן כיצד החומריות הייחודית של הטושים יכולה להעשיר את השפה האיורית שלנו. |
| **שיעור 7** | **4.12.25** | **שיעור סיכום.**  כל תלמיד/ה יבחר את הטכניקה שאליה הכי התחבר במהלך הקורס וייצור איור סופי לפי ראות עיניו, דמות, אובייקט או סביבה. נשוחח יחד על התהליך שעברנו, מה למדנו, מה היה לנו מאתגר ואיפה הצלחנו להשתחרר. |

**רשימת ציוד וחומרים:**

|  |  |  |
| --- | --- | --- |
| **\*רשימת ציוד וחומרים נדרשת למשתתפי הקורס** | | **הערות** |
|  | **ציוד** | |
| **(1)** | ציפורן לדיו + צנצנת דיו יפני שחור |  |
| **(2)** | חבילת עפרונות פשוטים | עבור רישום וסקיצות |
| **(3)** | 5 מכחולים בגדלים שונים |  |
| **(4)** | 5-6 טושים POSCAבצבעים שונים | שילוב של בהירים וכהים |
| **(5)** | סט צבעי פנדה | אפשרי סט בסיסי |
| **(6)** | סט צבעי עיפרון – 12 צבעים | מומלץ: ליירה או פאבר קסטל; אפשרי גם סט בסיסי |
|  | **חומרים** | |
| **(7)** | ניירות/או: ספר סקיצות, בגודל A4 לצבעי מים | משקל נייר בין 180 גרם ל-300 גרם |
| **(8)** | ניירות/או: ספר סקיצות, בגודל A4 לצבעי עיפרון | משקל נייר בין 180 גרם ל-300 גרם |
| **(9)** | ספרי צילום ומגזינים ישנים |  |

**ניתן לקנות את החומרים בחנות קנווס בחיפה בכתובת רח' חטיבת גולני 16.**

**יש אפשרות גם להזמין אונליין מארט-סט:** [**www.art-set.co.il**](http://www.art-set.co.il)